Paso de Cortés

Paso de Cortés er fjellpasset mellom vulkanene Popocatépetl og Iztaccíhuatl i det sentrale Mexico. Det er en del av Det transmeksikanske vulkanbeltet. Passet ligger rundt 3 400 meter over havet, og befinner seg 55 km fra Puebla og 60 km fra Mexico by.

Navnet kommer av at Hernán Cortés og hans menn marsjerte over dette passet i 1519 etter en massakre i Cholula, på sin vei inn til Mexicodalen og hovedstaden Tenochtitlan for å angripe aztekerne og høvdingen Moctezuma.

Det er en asfaltert vei fra Popo Park ved Mexico by opp til Paso de Cortés, og videre sørover til Tlamacas og nordover til foten av Iztaccíhuatl. Passet kan også nås på uasfalterte veier fra Cholula.

Cortés, Paso de
Cortés, Paso de
Cortés, Paso de